- दिल्ली के अविनाश शुक्ल हिंदी के अध्यापक हैं और 14 साल की उम्र से मेरे नियमित पाठक हैं । सुनील सीरीज उन्हें विशेष प्रिय है इसलिए चार साल बाद ‘कॉनमैन’ मिला तो उन्हें ऐसा लगा जैसे प्यासे रेगिस्तान को ओस के कुछ कतरे नसीब हुए हों । कहते हैं कि शायद प्यास ज्यादा थी या साकी ने कंजूसी की, ‘कॉनमैन’ पढ़ कर ऐसा लगा जैसे अभी तो शुरू हुआ था और अभी ख़त्म । (320 पृष्ठ !) इतने अच्छे प्लाट को इतनी जल्दी समेत दिया गया । ‘कॉनमैन’ नाम से उन्हें उम्मीद हुई थी कि एक से एक मजेदार ठगी के किस्से पढ़ने को मिलेंगे लेकिन बस ऊंट के मुंह में जीरा मिला ।